《寄马巨济察院时监泰州酒得宫祠归南京》
宋代·吕本中

新春款南园，积雨寒不歇。起望海陵城，幸未还往缺。

闻公得安还，未放车轨折。毫端倒江海，胸次湛明月。

东风片帆来，乃复为此别。田园到荒芜，岁事有曲折。

不见南山松，高卧拥霜雪。鬓髯凛可畏，此岂念容悦。

愿公考其然，一向鼻头说。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。